A BIZOTTSÁG 966/2006/EK RENDELETE
(2006. június 29.)
a 0803 00 19 KN-kód alá tartozó, AKCS-országokból származó banán behozatalára vonatkozó vámkontingensnek a 2006. március 1-jétőldecember 31-ig terjedő időszakra történő megnyitásáról és kezeléséről szóló 219/2006/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a banánra vonatkozó vámtarifákról szóló, 2005. november 29-i 1964/2005/EK tanácsi rendeletre (1) és különösen annak 2. cikkére,
mivel:
(1)
Az AKCS-országokból származó banánnak a banánra alkalmazandó vámtételekről szóló 1964/2005/EK tanácsi rendelettel megnyitott vámkontingens keretében, 2006 januárjában és februárjában való behozataláról szóló 2015/2005/EK rendelet (2) 6. cikke (3) bekezdésének megfelelően kibocsátott behozatali engedélyek 2006. január 1-jétől2006. április 7-ig voltak érvényesek. A banán teljes importált mennyiségének megfelelő nyomon követése érdekében indokolt előírni, hogy a tagállamok - a január és február hónap során felhasznált engedélyek alapján szabad forgalomba bocsátott mennyiségeken kívül - közöljék a Bizottsággal a 2006 márciusában és áprilisában felhasznált engedélyek alapján szabad forgalomba bocsátott mennyiségeket.
(2)
A szóban forgó információközlést előíró 219/2006/EK bizottsági rendelet (3) 6. cikke (2) bekezdésének b) pontját ezért módosítani kell.
(3)
Az ebben a rendeletben előírt intézkedések összhangban vannak a Banánpiaci Irányítóbizottság véleményével,
ELFOGADTA EZT A RENDELETET:
1. cikk
A 219/2006/EK rendelet 6. cikke (2) bekezdésének b) pontja helyébe a következő szöveg lép:
„b)
a lehető legrövidebb határidőn belül, és legkésőbb 2006. június 30-án a 2015/2005/EK rendelet 6. cikke (3) bekezdésének megfelelően kibocsátott engedélyek alapján szabad forgalomba bocsátott banánmennyiségeket.”
2. cikk
E rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. június 29-én.